cyanic-selkie/wikianc huggingface dataset:
ষাটনল ইউনিয়ন
অবস্থান ও সীমানা
মতলব উত্তর উপজেলার উত্তর-পশ্চিমাংশে ষাটনল ইউনিয়নের অবস্থান। এ ইউনিয়নের পূর্বে সাদুল্লাপুর ইউনিয়ন ও ছেংগারচর পৌরসভা, দক্ষিণে ছেংগারচর পৌরসভা ও কলাকান্দা ইউনিয়ন, পশ্চিমে মেঘনা নদী ও মুন্সীগঞ্জ জেলার মুন্সীগঞ্জ সদর উপজেলার আধারা ইউনিয়ন এবং উত্তরে মেঘনা নদী ও মুন্সীগঞ্জ জেলার গজারিয়া উপজেলার ইমামপুর ইউনিয়ন অবস্থিত।
প্রশাসনিক কাঠামো
ষাটনল ইউনিয়ন মতলব উত্তর উপজেলার আওতাধীন ১ নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ। এ ইউনিয়নের গ্রামগুলো হল:
শিক্ষাব্যবস্থা
২০১১ সালের পরিসংখ্যান অনুযায়ী ষাটনল ইউনিয়নের সাক্ষরতার হার ৫৬.৮%।
খাল ও নদী
ষাটনল ইউনিয়নের উত্তর ও পশ্চিম প্রান্ত দিয়ে প্রবাহিত হচ্ছে মেঘনা নদী।
জনপ্রতিনিধি
ইউনিয়নের বর্তমান চেয়ারম্যান - মো. ফেরদাউস আলম সরকার
ল্যাটেক্স স্থিরকরণ পরীক্ষা
ল্যাটেক্স স্থিরকরণ পরীক্ষা, যা ল্যাটেক্স অ্যাগ্লুটিনেশন পরীক্ষা (ইংরেজিতেঃ latex agglutination test বা এলএ পরীক্ষা) নামেও পরিচিত, হল একটি অনুসন্ধানী কার্যপ্রণালী যার সাহায্যে অনেকগুলো গুরুত্বপূর্ণ রোগসৃষ্টিকারী অণুজীবের শনাক্তকরণ এবং সেরোটাইপ নির্ধারণ করা যায়। এসব পরীক্ষা রোগীর অ্যান্টিজেন-অ্যান্টিবডি প্রতিরক্ষা সাড়া ব্যবহার করে করা হয়। এই সাড়াটি ঘটে যখন দেহ কোনও রোগজীবাণু শনাক্ত করে এবং রোগজীবাণুটির পৃষ্ঠে বিদ্যমান একটি চিহ্নিত অ্যান্টিজেনের জন্য নির্দিষ্ট একটি অ্যান্টিবডি গঠন করে।
স্থিরকরণ পরীক্ষাসমূহ, বিভিন্ন রোগজীবাণুর জন্য নির্দিষ্ট। এগুলো বানানো হয় ল্যাটেক্সের অণুগুটিকাগুলোর চারপাশে প্যাথোজেন-নির্দিষ্ট অ্যান্টিজেন বা অ্যান্টিবডির একটি পাতলা স্তরের প্রলেপ লাগিয়ে। ক্লিনিশিয়ানরা পরীক্ষাগারে পরীক্ষা করার সময়, রোগীর সেরিব্রোস্পাইনাল ফ্লুইড, সিরাম বা প্রস্রাবের সাথে নরমাল স্যালাইন (প্রোজোন প্রভাব এড়াতে) দ্বারা 'ক্রমিক লঘুকরণ' প্রক্রিয়ায় আচ্ছাদিত ল্যাটেক্স কণা মিশ্রিত করে এবং এরপর স্থিরকরণ (জমাট বাঁধা) ঘটে কিনা তা পর্যবেক্ষণ করে। যেকোন লঘুকরণে গুটিকাগুলো জমাট বাঁধলে ফলাফল পজিটিভ হিসেবে বিবেচিত হয়, এটি নিশ্চিত করে যে রোগীর দেহটি প্যাথোজেন-নির্দিষ্ট অ্যান্টিবডি তৈরি করেছে (যদি পরীক্ষাটিতে অ্যান্টিজেন সরবরাহ করা হয়) বা নমুনাতে প্যাথোজেনের অ্যান্টিজেন রয়েছে (যদি পরীক্ষাটিতে অ্যান্টিবডি সরবরাহ করা হয়)। ক্রস-বিক্রিয়ার ক্ষেত্রে (যেখানে অ্যান্টিবডি আলোচ্য অ্যান্টিজেন ছাড়াও অন্য অ্যান্টিজেনের সাথে বিক্রিয়া করে)  বিভ্রান্তিকর ফলাফল দিতে পারে।
স্থিরকরণ কৌশলগুলো বিভিন্ন ভাইরাস এবং ব্যাকটেরিয়ার প্রতিক্রিয়ায় উৎপাদিত অ্যান্টিবডির পাশাপাশি স্বতঃঅ্যান্টিবডি (যা অটোইমিউন রোগগুলোতে নিজ দেহের বিরুদ্ধে তৈরি হয়) শনাক্তকরণে ব্যবহৃত হয়। উদাহরণস্বরূপ, রুবেলা ভাইরাস, রোটাভাইরাস এবং রিউমাটয়েড ফ্যাক্টরের জন্য বিদ্যমান পরীক্ষাগুলো এবং Cryptococcus এর জন্য একটি চমৎকার এলএ পরীক্ষা পাওয়া যায়। গ্রুপ-এ স্ট্রেপটোকক্কাস জনিত সংক্রমণ সঠিকভাবে নির্ণয় করার জন্যও স্থিরকরণ কৌশলগুলো ব্যবহৃত হয়।
বাংলাদেশ প্রাণিবিজ্ঞান সমিতি
বাংলাদেশ প্রাণিবিজ্ঞান সমিতি ১৯৭২ সালে প্রতিষ্ঠিত বাংলাদেশের প্রাণিবিদদের নিয়ে গঠিত একটি অরাজনৈতিক সংগঠন। ১৯৭২ সালের ১৬ এপ্রিল বাংলাদেশ প্রাণিবিজ্ঞান সমিতির আনুষ্ঠানিক উদ্বোধন হয়।
শংখচিল
বাংলাদেশ প্রাণিবিজ্ঞান সমিতি নিয়মিত শংখচিল নামক বাংলা নিউজলেটার প্রকাশ করে থাকেন। এখানে শংখচিল এর সংস্করন এবং প্রকাশনা তারিখ দেয়া হলো।
পর্দার বিরুদ্ধে আক্রোশ
পর্দার বিরুদ্ধে র‍্যাজ বা পর্দার বিরুদ্ধে আক্রশ : দ্য কৌরহিয়াস লাইফ অ্যান্ড ডেথ অব ইসলামিক ডিসিসেন্ট, ইরানি সমালোচক পারভিন দারাবীর একটি গ্রন্থ। গ্রন্থটি পারভিনের বোন হোমারাবি সম্পর্কে, যিনি ১৯৯৪ সালের ২১ শে ফেব্রুয়ারি ইরানের রাজধানী তেহরানের তাজরিশ স্কোয়ারে অঙ্গভঙ্গি ও চিৎকার করে প্রবেশ করেন, তার সরকারি বাধ্যতামূলক ওড়না এবং কোট সম্পূর্ণভাবে খুলে ফেলেন, গায়ে পেট্রোল ঢেলে আত্মহত্যা করে। ইরানে নারীদের প্রতি " স্লেভেলিক" আচরণের প্রতিবাদে এ আত্মহত্যা হয়েছিল ।  গ্রন্থটিতে দারাবীর মৃত্যুর পর তার জীবন পর্যন্ত বর্ণনা করা হয়েছে, ইরানে রাজতন্ত্রের সময় এবং ইসলামী বিপ্লবের পরে নারীর অধিকারের কথা বলা হয়েছে । তার গায়ে আগুন ঢেলে দেয়ার সময় জনতা আতঙ্কে দেখেছিল, এই নারী চিৎকার করে বলেছিলেন, "অত্যাচারের মৃত্যু! দীর্ঘজীবী স্বাধীনতা!" । এ ঘটনার পর আমেরিকান চিকিৎসা ও নারীবাদী সম্প্রদায়ের পাশাপাশি ইরানের রাজনৈতিক শাসনব্যবস্থায় একটি শক ওয়েভ অনুভূত হয়েছিল। মিডিয়া রিপোর্ট করেছিল যে ড. হোমার দারাবি স্ব-নিযুক্ত শহীদ এবং সম্মানিত নাগরিক ছিলেন।
গ্রন্থের বর্ণনা
ড. হোমা দারাবি নাগরিক অধিকারের একজন আজীবন উকিল এবং আমেরিকান সাইকিয়াট্রি অ্যান্ড নিউরোলজি বোর্ডে প্রথম ইরানি নারী ছিলেন। দারাবি একজন ছাত্র কর্মী থেকে নাগরিক অধিকারের নেতা হয়ে উঠেছিলেন। তিনি একজন প্রাইমার সাইকিয়াট্রিস্ট হিসেবে মেডিসিনে উজ্জ্বল ক্যারিয়ারের দিকে এগিয়ে গিয়েছিলেন। তিনি তেহরান বিশ্ববিদ্যালয়ে শিক্ষকতা করেন এবং শিশুদের মানসিক রোগের চিকিৎসার জন্য ইরানে প্রথম ক্লিনিক স্থাপন করেন। এই চলমান স্মৃতিকথা দারাবির বোন পারভিন এবং তার ছেলে রমিন পি থমসন রাজনৈতিকভাবে উত্তেজনাপূর্ণ '৫০ এবং ৬০-এর দশকে হোমারের শৈশবকে লেখার মাধ্যমে পুনরুজ্জীবিত করে। তারা ধর্মীয়ভাবে অনুমোদিত শিশু নির্যাতনে ন্যায়বিচারের জন্য হোমারের প্রথম আকাঙ্ক্ষার কথা মনে রাখে; শাহের শাসনামলে গণতন্ত্রের জন্য লড়াই; এবং তার বিয়ে! যা একটি প্রেমময় অংশীদারিত্ব হিসাবে শুরু হয়েছিল এবং খোমেনির অধীনে দুর্যোগে শেষ হয়েছিল। তারা অনিচ্ছাকৃতভাবে পাথরের ঘটনা বর্ণনা করে। সেই সাথে প্রহার, ধর্ষণ এবং নারীর মৃত্যুদণ্ড। সবই ঈশ্বর নামে অপমানজনক গালিগালাজ করা হয়েছিল যা ড. হোমার দারাবি তার নিজের চূড়ান্ত হতাশার মাধ্যমে বিশ্বের সামনে তুলে ধরার চেষ্টা করেছিলেন।
অন্যান্য বর্ণনা
গ্রন্থটির পাবলিশার : প্রমিথিউস বুকস, ভাষা : ইংরেজি, প্রকাশনার সময় : ১ ফেব্রুয়ারি ১৯৯৯, আইএসবিএন নম্বর : 9781573926829, বাইন্ডিং : শক্ত বাইন্ডিং, পাতা : ২৭৪, প্রচ্ছদ : কালো বোরখা ও হিজাব পরা এক নারীর মুখের ছবি।
সমকাল (সাহিত্য পত্রিকা)
সমকাল বাংলাদেশ (তৎকালীন পূর্ব পকিস্তান) থেকে প্রকাশিত বাংলা ভাষার অন্যতম বিখ্যাত সাহিত্য পত্রিকা। এর সম্পাদক ছিলেন কবি সিকান্‌দার আবু জাফর।
প্রকাশকাল, সম্পাদক, লেখক
সমকালের প্রথম সংখ্যা প্রকাশিত হয় ১৩৬৪ বঙ্গাব্দের (১৯৫৭) ভাদ্র মাসে। এ সংখ্যার লেখকবৃন্দ ছিলেন শামসুর রাহমান, আবুল হোসেন,  শওকত ওসমান, আলাউদ্দিন আল আজাদ, মোহাম্মদ ওয়ালিউল্লাহ, এ.কে নাজমুল করিম, কাজী দীন মুহম্মদ, আনিসুজ্জামান,  কামরুল হাসান,  আবদুল্লাহ আল-মুতী শরফুদ্দিন,  কাজী মোতাহার হোসেন,  আবদুল গনি হাজারী ও চাকলাদার মাহবুব আলম। দ্বিতীয় বর্ষ পর্যন্ত পত্রিকাটির সহযোগী সম্পাদক ছিলেন  হাসান হাফিজুর রহমান। তৃতীয় বর্ষ প্রথম সংখ্যা থেকে সিকান্দার আবু জাফরের সম্পাদনায় এটি প্রকাশিত হয়। সপ্তম বর্ষ থেকে এটি অনিয়মিত ভাবে প্রকাশিত হয়। ১৯৬১ সালে ‘রবীন্দ্র জন্ম-শতবার্ষিকী সংখ্যা’ নামে একটি বিশেষ সংখ্যা প্রকাশিত হয়। অষ্টম বর্ষের নবম-দ্বাদশ সংখ্যাটি (পৌষ-চৈত্র, ১৩৭১) ছিল ‘কবিতা সংখ্যা’। এতে আটটি দীর্ঘ প্রবন্ধ এবং পূর্ববাংলার ৫৭জন কবির ১৯১টি কবিতা প্রকাশ পায়। দুটি সংখ্যা (বৈশাখ-শ্রাবণ ১৩৭২/১৯৬৫ এবং ভাদ্র-অগ্রহায়ণ ১৩৭২/১৯৬৫) আইযুব খানের সামরিক শাসনামলে বাজেয়াপ্ত করা হয়। ত্রয়োদশ বর্ষে মাত্র তিনটি সংখ্যা প্রকাশিত হয়। ১৯৭১ থেকে ১৯৭৪ পর্যন্ত এর প্রকাশনা বন্ধ ছিল। ১৯৭৫ সালে হাসান হাফিজুর রহমান-এর সম্পাদনায় ‘সিকান্দার আবু জাফর স্মৃতি সংখ্যা’ হিসেবে নতুন পর্যায়ে এর অষ্টাদশ বর্ষ প্রথম সংখ্যা, মাঘ ১৩৮২/১৯৭৫ প্রকাশিত হয়৷ এটির সম্পাদকমন্ডলীর সভাপতি ছিলেন  আবু জাফর শামসুদ্দীন। এ পর্যায়ে পত্রিকাটি অনিয়মিতভাবে সাড়ে তিন  বছর টিকেছিল। এর প্রচ্ছদ-শিল্পীরা ছিলেন  জয়নুল আবেদিন, কামরুল হাসান, দেবব্রত মুখোপাধ্যায়, কাইয়ুম চৌধুরী, সৈয়দ জাহাঙ্গীর, রশীদ চৌধুরী, আমিনুল ইসলাম, দেবদাস চক্রবর্তী, মুকতাদির ও নিতুন কুন্ডু।
ভিশো
ভিশো (পূর্বনাম বিশো) দক্ষিণ আফ্রিকায় পূর্ব কেপ প্রদেশের রাজধানী।
মমতা বালা ঠাকুর
মমতা বালা ঠাকুর হলেন একজন ভারতীয় রাজনীতিবিদ, যিনি ২০১৫ সালের উপনির্বাচনে বনগাঁ থেকে লোকসভা সদস্য নির্বাচিত হন। তিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৯ সালের ৫ মার্চ বড়মা মারা গেলে তিনি মতুয়া মহাসংঘের অন্তর্বর্তীকালীন প্রধান হিসেবে নিযুক্ত হন।
জীবনী
মমতা বালা ঠাকুর ১৯৬৭ সালের মে মাসের ১৫ তারিখে ভারতের মহারাষ্ট্র প্রদেশের চন্দারপুর জেলায় জন্মগ্রহণ করেন। তিনি কপিল কৃষ্ণ ঠাকুরের সাথে বিবাহবন্ধনে আবদ্ধ হন। কপিল কৃষ্ণ ঠাকুর বড়মা ও প্রমথ রঞ্জন ঠাকুরের বড় ছেলে, যারা দুজনেই ছিলেন মতুয়া মহাসংঘের সাথে সংশ্লিষ্ট।
২০১৪ সালের লোকসভা নির্বাচনে কপিল কৃষ্ণ ঠাকুর সর্বভারতীয় তৃণমূল কংগ্রেসের মনোনয়নে বনগাঁ থেকে প্রতিদ্বন্দ্বিতা করেন। নির্বাচনে তিনি ৫,৫১,২১৩ ভোট পেয়ে বিজয়ী হন। ২০১৪ সালের অক্টোবর মাসের ১৩ তারিখে তিনি কলকাতায় মৃত্যুবরণ করেন।
কপিল কৃষ্ণ ঠাকুরের মৃত্যুর পর বনগাঁ উপনির্বাচনে মমতা বালা ঠাকুরকে মনোনয়ন প্রদানের সিদ্ধান্ত গ্রহণ করে সর্বভারতীয় তৃণমূল কংগ্রেস। ২০১৫ সালে অনুষ্ঠিত উপনির্বাচনে তিনি ৫,৩৯,৯৯৯ ভোট পেয়ে নির্বাচিত হন, যা ছিল প্রদত্ত ভোটের ৪৩.২৭%। তার নিকটতম প্রতিদ্বন্দ্বী ভারতীয় কমিউনিস্ট পার্টি (মার্ক্সবাদী)র দেবেশ দাস পেয়েছিলেন ৩,২৮,২১৪ ভোট, যা ছিল প্রদত্ত ভোটের ২৬.৩০%। ২০১৯ সালের ভারতীয় লোকসভা নির্বাচনে তাকে পুনরায় বনগাঁ থেকে মনোনয়ন প্রদান করে সর্বভারতীয় তৃণমূল কংগ্রেস। ২০১৯ এর লোকসভা নির্বাচনে তিনি বিজেপি মনোনীত প্রার্থী শান্তনু ঠাকুরএর কাছে এক লক্ষ দশ হাজারেরও বেশি ভোটে পরাজিত হন।
ঈশ্বরগঞ্জ বিশ্বেশ্বরী পাইলট উচ্চ বিদ্যালয়
ঈশ্বরগঞ্জ বিশেশ্বরী সরকারি পাইলট উচ্চ বিদ্যালয় ঈশ্বরগঞ্জ উপজেলার একটি সরকারি বিদ্যালয়।
ইতিহাস
উনিশ শতকে ঈশ্বরগঞ্জে মানসম্মত শিক্ষাপ্রতিষ্ঠানের প্রয়োজনীয়তা দেখা দেয়।
সেই সময় তৎকালীন শিক্ষানুরাগী আইনজীবী অ্যাডভোকেট তাড়িনীকান্ত লাহিড়ী, বড়দারঞ্জন রায়, সতীশ চন্দ্র ঘোষসহ স্থানীয় বিশিষ্ট ব্যক্তিদের সঙ্গে আলোচনা করে বিদ্যালয় স্থাপনের সিদ্ধান্ত নেন। সেই সময় গৌরীপুরের জমিদার ব্রজেন্দ্র কিশোর রায় চৌধুরী ঈশ্বরগঞ্জে নিজ পরগণার তহসিল অফিস পরিদর্শনে আসেন। পরিদর্শনকালে স্থানীয় বিশিষ্ট ব্যক্তি ও আদালতে কর্মরত আইনজীবীরা জমিদারের সঙ্গে সাক্ষাত করে তার স্মৃতিস্মারক হিসেবে আদালতের সামনে একটি বিদ্যালয় স্থাপনের জন্য জমিদারের কাছে অনুরোধ জানান। জমিদার ইতিবাচক সাড়া দিয়ে তার মা বিশ্বেশ্বরী দেবীর নামে একটি বিদ্যালয় স্থাপনের সম্মতি এবং এর জন্য ২.৮৮ একর জমি দান করেন। সেই সাথে তিনি প্রয়োজনীয় আর্থিক ব্যয় মেটানোর জন্য স্থানীয় নায়েবকে এককালীন এবং মাসিক অর্থ বরাদ্দের নির্দেশ দেন। এরপর ১৯১৬ সালে কাঁচামাটিয়া নদীর তীরে একটি বিদ্যালয় প্রতিষ্ঠিত হয় ও বিদ্যালয়টি জমিদারের মায়ের নাম অনুসারে বিদ্যালয়ের নামকরণ করা হয় ‘বিশ্বেশ্বরী উচ্চ বিদ্যালয়’।
কৃতি শিক্ষার্থী
সাবেক সংসদ সদস্য বর্তমানে আওয়ামী লীগের শিল্প ও বাণিজ্য বিষয়ক সম্পাদক আব্দুস সাত্তার, বিশিষ্ট চিত্রশিল্পী সৈয়দ লুত্ফুল হক, কবি ও সাংবাদিক আব্দুল হাই মাশরেকী, বিশিষ্ট নাট্যকার ও কথা সাহিত্যিক বর্তমানে বাংলা একাডেমির উপ-পরিচালক ড. আমিনুর রহমান সুলতান, ঢাকা অ্যাপোলো হাসপাতালের চীফ কনসালটেন্ট ডা. মৃণাল কুমার সরকার।
ওয়াজিউল্লাহ
ওয়াজিউল্লাহ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
ওয়াজিউল্লাহর জন্ম নোয়াখালী জেলার সোনাইমুড়ি উপজেলার বজরা ইউনিয়নের বজরা গ্রামে। তার বাবার নাম নূর আলী এবং মায়ের নাম হাসমতের নেছা। তার স্ত্রীর নাম মনোয়ারা বেগম। তার চার ছেলে দুই মেয়ে।
কর্মজীবন
ইপিআরে চাকরি করতেন ওয়াজিউল্লাহ। ১৯৭১ সালে তিনি কর্মরত ছিলেন চুয়াডাঙ্গা ইপিআর উইংয়ের অধীনে। মুক্তিযুদ্ধ শুরু হলে যুদ্ধে যোগ দেন তিনি। প্রতিরোধযুদ্ধ শেষে যুদ্ধ করেন ৮ নম্বর সেক্টরের লালবাজার সাবসেক্টরে। এই সাবসেক্টরের কমান্ডার ছিলেন এ আর আযম চৌধুরী (বীর বিক্রম)। মুজিবনগর, সোনাপুর, ভবেরপাড়া, বল্লভপুর, বাগোয়ানসহ আরও কয়েক স্থানে তিনি সাহসিকতার সঙ্গে যুদ্ধ করেন। একবার পাকিস্তানি সেনাদের একটি দল মুজিবনগরের পার্শ্ববর্তী বল্লভপুরে মিশনারি চার্চে হামলা করে। তখন ওয়াজিউল্লাহ কয়েকজন সহযোদ্ধাকে সঙ্গে নিয়ে পাকিস্তান সেনাবাহিনীর ওই দলের ওপর সাহসিকতার সঙ্গে পাল্টা আক্রমণ চালান। অনেকক্ষণ ধরে যুদ্ধ হয়, এই যুদ্ধে পাকিস্তান সেনাবাহিনীর অনেক ক্ষয়ক্ষতি হয়। পরে তারা পালিয়ে যায়। ওই যুদ্ধের খবর তখন স্বাধীনবাংলা বেতার কেন্দ্র থেকে প্রচারিত হয়।
মুক্তিযুদ্ধে ভূমিকা
১৯৭১ সালের আগস্ট-সেপ্টেম্বর মাসের একদিন মেহেরপুরের মুজিবনগর আম্রকাননের এই জায়গার নাম ছিল বৈদ্যনাথতলা। ১৯৭১ সালে পাকিস্তানি সেনাদের প্রধান ঘাঁটি ছিল মেহেরপুরে। অন্যদিকে মুক্তিযোদ্ধাদের অগ্রবর্তী ঘাঁটি ছিল মুজিবনগরে। পাকিস্তানি সেনারা প্রায়ই মুজিবনগরের আম্রকুঞ্জে হামলা চালাত। সেদিন বিপুলসংখ্যক পাকিস্তানি সেনা মুজিবনগরে টহলে এসে কিছু থেকে যায়। তারা আমবাগানে ওত পেতে ছিল। ওয়াজিউল্লাহর নেতৃত্বাধীন মুক্তিযোদ্ধাদের ক্ষুদ্র টহল দল সে খবর জানতেন না। টেরও পাননি তারা দূরবর্তী এলাকায় টহল দিয়ে আম্রকাননে প্রবেশ করামাত্র পাকিস্তানি সেনাদের হাতে আক্রান্ত হন। পরে তিনি একাই সাহসিকতার সঙ্গে পাকিস্তানি সেনাদের সঙ্গে যুদ্ধ করেন। তার বীরত্বে পাকিস্তানি সেনারা পিছু হটতে বাধ্য হয়। ফলে বেঁচে যান তার সহযোদ্ধারা। সীমান্ত এলাকায় টহল দিয়ে বাংলাদেশের ভেতরে এক আমবাগানে বিশ্রাম নেওয়ার জন্য ঢুকেছেন ওয়াজিউল্লাহ ও তার কয়েকজন সহযোদ্ধা। এমন সময় তারা আক্রান্ত হন। পাকিস্তানি সেনারা অতর্কিতে আক্রমণ করে। বেশ গুলিবৃষ্টির মধ্যে তারা একটুর জন্য বেঁচে গেলেন। যে যেভাবে পারলেন নিরাপদ স্থানে আশ্রয় নিলেন। ওয়াজিউল্লাহ আশ্রয় নিলেন একটি মোটা গাছের আড়ালে। সহযোদ্ধারা কে কোথায় ওয়াজিউল্লাহ জানেন না। তিনি বিচলিত না হয়ে বোঝার চেষ্টা করলেন, কোন দিক থেকে গুলি হচ্ছে। কিন্তু অবস্থান চিহ্নিত করেও পাল্টা আক্রমণ চালাতে পারছেন না। গাছের আশপাশ দিয়ে সমানে গুলি ছুটে যাচ্ছে। কয়েকটি গুলি তার নিজের গা ঘেঁষে গেছে। একটু নড়াচড়া করলেই নিশ্চিত মৃত্যু। তারপরও ওয়াজিউল্লাহ ভাবলেন, কিছু একটা করতে হবে। একটু পর অনেক কষ্টে গাছের গোড়ায় অবস্থান নিয়ে পাকিস্তানি সেনাদের অবস্থান লক্ষ করে একাই পাল্টা আক্রমণ চালালেন। কিছুক্ষণের মধ্যেই শত্রু পাকিস্তানি সেনাদের দিক থেকে গোলাগুলি কমতে থাকল। এতে তার সাহস আরও বেড়ে যায় তার।
বৃন্দা সোমায়া
বৃন্দা সোমায়া (জন্ম ২৮ জুন, ১৯৪৯) হলেন একজন ভারতীয় স্থপতি এবং নগর সংরক্ষণবিদ।
প্রাথমিক জীবন এবং শিক্ষা
বৃন্দা সোমায়া ১৯৪৯ সালের ২৮ জুনে কে.এম. চিন্নাপ্পা এবং গণবতী চিন্নাপ্পা দম্পতির ঘরে জন্মগ্রহণ করেছিলেন। পরে তিনি ক্যাথেড্রাল অ্যান্ড জন কনন স্কুলের বিজ্ঞান কর্মসূচিতে যোগ দিয়েছিলেন। তিনি মার্কিন যুক্তরাষ্ট্রে (নর্থ ক্যারোলাইনা) অধ্যয়নের জন্য ১৯৬৬ সালে একটি মর্যাদাপূর্ণ আমেরিকান ফিল্ড সার্ভিস ইন্টারন্যাশনাল শিক্ষাবৃত্তি অর্জন করেছিলেন। এরপরে, তিনি স্থাপত্যবিদ্যা অধ্যয়নের জন্য অত্যন্ত অনুপ্রাণিত হয়েছিলেন। তিনি ১৯৭২ সালে কর্নেল বিশ্ববিদ্যালয়ে সংক্ষিপ্ত সময়ের জন্য একটি ডিজাইনের কোর্সে অংশ নিয়েছিলেন।
ব্যক্তিগত জীবন
বৃন্দা সোমায়া ৪২ বছরেরও বেশি সময় ধরে কাজ করা কার্ডিয়াক সার্জন আনন্দ সোমায়াকে বিয়ে করেছেন।
বাংলাদেশে যৌনতা
বাংলাদেশে যৌনতা ধর্ম ও সংস্কৃতি দ্বারা প্রভাবিত হয়। বাংলাদেশী সংস্কৃতি মূলত রক্ষণশীল এবং পুরুষতান্ত্রিক। যৌনশিক্ষা, সমকামিতা এবং যৌন আচরণ সহ বাংলাদেশের সমাজে বেশ কয়েকটি বিষয় নিষিদ্ধ।
বিবাহ ব্যবস্থা
বাংলাদেশ আনুষ্ঠানিক বিবাহের একটি ঐতিহ্যবাহী সংস্কৃতি অনুসরণ করে যেখানে একটি বিবাহ কেবল তখনই করা সম্ভব যখন কোনও পুরুষ বেকার থাকে না। এবং মানব প্রজনন বাংলাদেশি পরিবার-ব্যবস্থার মূল ভিত্তি হয়।   বাংলাদেশের সমাজ যেহেতু সামাজিক রক্ষণশীলতার উপর ভিত্তি করে,  প্রেমের বিবাহ সামাজিকভাবে নিষিদ্ধ এবং এটি জনসংখ্যার একটি বিশাল অংশ নেতিবাচকভাবে দেখে। এবং কর্মসংস্থান যথাযথতার সাথে সাদৃশ্যপূর্ণ এবং বাংলাদেশী সমাজের স্বামী বা স্ত্রীদের মধ্যে একজন পুরুষের সাংস্কৃতিকভাবে সর্বদা একজন মহিলার সাথে সুসম্পর্কে জড়িয়ে থাকার জন্য পুরুষের আয়ের একটি মাধ্যম থাকতে হয়।
ধর্ম
বেশিরভাগ বাংলাদেশীই ইসলামের অনুসারী। এই কারণে ইসলামী যৌন আইনশাস্ত্র দেশে প্রচুর পরিমাণে অনুশীলন করা হয় যা কেবলমাত্র স্বামী / স্ত্রীর মধ্যে যৌন আচরণকে সমর্থন করে এবং যা মূলত প্রজননকে কেন্দ্র করে ।
যৌন শিক্ষা
স্কুলগুলিতে বাংলাদেশের একটি যৌন শিক্ষার ব্যবস্থা রয়েছে যা অনেকটা রক্ষণশীল উপায়ে শেখানো হয়।
পর্নোগ্রাফি
বাংলাদেশে যে কোনও ধরনের পর্নোগ্রাফি দেখা বা সংরক্ষণ করে রাখা অবৈধ, এটির বিরুদ্ধে ২০১২ সালে একটি আইন সংসদে পাস করা হয়েছিল। এটি ২০১৯ সালে কার্যকর করা হয়েছে এবং দেশে ১২৯৯ টিরও বেশি পর্ন সাইট ব্লক করা হয়েছে।
সমকামিতা
সমকামী আচরণ সমাজে অবৈধ এবং প্রত্যাখ্যান করা হয়। ২০১৪ সালে, রূপবাণ নামে প্রথম এলজিবিটিকিউ ম্যাগাজিন চালু হয়েছিল।  একই বছর বাংলাদেশ তার প্রথম ট্রান্স গৌরব পদযাত্রা অনুষ্ঠিত হয়েছিল।
পতিতাবৃত্তি
২০০০ সাল থেকে পতিতাবৃত্তি আইনসম্মত হলেও প্রথাটি সামাজিকভাবে প্রত্যাখ্যান করা হয়। মহিলা এবং পুরুষ উভয়কে পতিতাবৃত্তি পেশায় পাওয়া যেতে পারে।
বাংলাদেশের সংবাদপত্রের তালিকা
বাংলাদেশের সংবাদপত্রের তালিকা বলতে বাংলাদেশে প্রকাশিত বাংলা ও ইংরেজি ভাষায় বাংলাদেশ হতে প্রকাশিত পত্রিকাসমূহের একটি তালিকাকে বুঝায়। বাংলাদেশে দৈনিক, সাপ্তাহিক, পাক্ষিক, মাসিক এরকম বিভিন্ন প্রকারভেদের পত্রিকা রয়েছে এবং দেশের সকল জেলায় এসব পত্রিকা পাওয়া যায়। তবে শুধুমাত্র জেলাভিত্তিক পত্রিকাও ছাপা হয়ে থাকে। বর্তমানে বাংলাদেশে কোন দৈনিকের সান্ধ্যকালীন সংস্করণ প্রকাশ হয় না। তবে প্রচলিত ব্রডশীটের পত্রিকার পাশাপাশি সম্পূর্ণ অনলাইন ভিত্তিক সংবাদমাধ্যম বিদ্যমান রয়েছে এবং বর্তমানে অধিকাংশ ছাপানো পত্রিকারও অনলাইন সংস্করণ দেখা যায়।
তথ্য ও সম্প্রচার মন্ত্রণালয়ের আওতাধীন বাংলাদেশ চলচ্চিত্র ও প্রকাশনা অধিদপ্তরের নিবন্ধন শাখা থেকে সংবাদপত্রের নিবন্ধন প্রদান করা হয়। চলচ্চিত্র ও প্রকাশনা অধিদপ্তর কর্তৃক প্রকাশিত প্রতিবেদন অনুযায়ী ২০১৮ সালের জুনে মোট নিবন্ধিত পত্র-পত্রিকা ছিল ৩০৬১ টি। সর্বশেষ ৩১শে ডিসেম্বর ২০২০ তারিখের হিসেব অনুযায়ী, বাংলাদেশে নিবন্ধিত পত্র-পত্রিকার সংখ্যা ৩২১০ টি (অনলাইন গণমাধ্যম ব্যতীত) যার মধ্যে ১৩৫৭ টি ঢাকা থেকে এবং ১৮৫৩ টি অন্যান্য জেলা থেকে প্রকাশিত হয়। এর মধ্যে দৈনিক পত্রিকা ১৩০৯ টি, অর্ধ-সাপ্তাহিক ৩ টি, সাপ্তাহিক ১২১৪ টি, পাক্ষিক ২১৬ টি, মাসিক ৪২৫ টি, দ্বি-মাসিক ৮ টি, ত্রৈ-মাসিক ৩০ টি, চর্তুমাসিক ১ টি, ষান্মাসিক ২ টি এবং বার্ষিক পত্রিকা রয়েছে ২ টি।
দৈনিক (প্রচলন অনুসারে)
বাংলাদেশে মিডিয়া হিসেবে তালিকাভুক্ত ইংরেজি দৈনিক পত্রিকার সংখ্যা ৪০ টি। তার মধ্যে নিচে প্রচলন বা সার্কুলেশন অনুসারে উল্লেখযোগ্য কয়েকটি দেওয়া হয়েছে।
সংবাদ সংস্থাসমূহ
১৯৭২ সালের পূর্বে বাংলাদেশে বিভিন্ন আন্তর্জাতিক সংবাদ সংস্থাসমূহের স্থানীয় অফিস চালু ছিল। বাংলাদেশ স্বাধীন হওয়া পর প্রথম ১৯৭২ সালে পূর্ণাঙ্গ সংবাদ সংস্থা হিসেবে বাসস যাত্রা শুরু করে।
ভ্যারাইটি (পত্রিকা)
ভ্যারাইটি (ইংরেজি: Variety) হচ্ছে একটি সাপ্তাহিক বিনোদন ম্যাগাজিন, যা প্রতিষ্ঠিত হয়েছিলো ১৯০৫ সালে যুক্তরাষ্ট্রের নিউ ইয়র্ক অঙ্গরাজ্যের নিউ ইয়র্ক সিটিতে। এটির প্রতিষ্ঠাতা ছিলেন সাইম সিলভারম্যান। চলচ্চিত্র শিল্পের জপ্রিয়তা ও গুরুত্ব বাড়ার সাথে সাথে ১৯৩৩ সালে সাইম সিলভারম্যান লস অ্যাঞ্জেলসে ম্যাগাজিনটির দৈনিক সংস্করণ প্রকাশ করা শুরু করেন। ১৯৯৮ সালে যোগ হয় ডেইলি ভ্যারাইটি গোথাম সংস্করণ, যা ছিলো মূলত নিউ ইয়র্ক কেন্দ্রিক। এই তিনটাই এখন পর্যন্ত ঠিকভাবে প্রকাশ হয়ে আসছে। রিড এলসভিয়ের-এর শাখা রিড বিজনেস ইনফরমেশন এই ম্যগাজিনটির তিনটি সংস্করণসহ এর ওয়েবসাইটটির স্বত্তাধিকারী।
এই ম্যাগাজিনটির বিশ বছর ধরে প্রধান সম্পাদক ছিলেন পিটার বার্ট। এর আগে তিনি প্যারামাউন্ট পিকচার্স ও দ্য নিউ ইয়র্ক টাইমস-এর মতো সংস্থায় কাজ করেছেন। এপ্রিল ২০০৯-এ পত্রিকাটি ঘোষণা করে যে, বার্ট তার পদ ছেড়ে "ভাইস প্রেসিডেন্ট এবং সম্পাদকীয় পরিচালক"-এর পদ গহণ করছেন। বর্তমানে পত্রিকাটির সম্পাদক হচ্ছেন টিমোথি এম. গ্রে।
কোটালীপাড়া পৌরসভা
কোটালীপাড়া পৌরসভা বাংলাদেশের মধ্যাঞ্চলের গোপালগঞ্জ জেলার কোটালীপাড়া উপজেলার অন্তর্গত একটি প্রথম শ্রেণীর (ক-শ্রেণী) পৌরসভা যা ৯টি ওয়ার্ড নিয়ে গঠিত। কোটালীপাড়া পৌরসভার উপর দিয়ে ঘাঘর নদী প্রবাহিত হয়েছে।
পটভূমি
৩১৫ সালে সিংহবর্মণের পূত্র চন্দ্রবর্মণ প্রাচীন চন্দ্রদ্বীপের সামুদ্রিক বন্দর ও শাসন কেন্দ্র নব্যাবকাশিকার এ অঞ্চল জয় করে ৩০ ফুট উঁচু একটি দুর্গ বা কোট নির্মাণ করেন। এ প্রাচীরের পূর্ব-পশ্চিমে দৈর্ঘ্য ছিল ৪.৪৫ কিলোমিটার এবং উত্তর-দক্ষিণে দৈর্ঘ্য ছিল ৩.০০ কিলোমিটার। এ মাটির দুর্গটিকে ‘চন্দ্রবর্মণ কোট’ বলা হতো। এ প্রাচীরের রক্ষক বা কর্মকর্তাকে বলা হতো ‘কোটপাল’। এ থেকে কোটালীপাড়া নামের উৎপত্তি। স্থানীয় সরকার, পল্লী উন্নয়ন ও সমবায় মন্ত্রণালয় ১৯৯৭ সালের ৩০শে মার্চ তৎকালীন কোটালীপাড়া ইউনিয়ন ও ঘাঘর ইউনিয়নের কিছু অংশ নিয়ে তৃতীয় শ্রেণীর (গ-শ্রেণী) কোটালীপাড়া পৌরসভায় রূপান্তরিত হয় এবং উপজেলা নির্বাহী অফিসার পৌর প্রশাসকের দায়িত্ব পালন করেন। তখন এর আয়তন ছিল ২.০৬ বর্গ কিলোমিটার। ১৯৯৯ সালের ২৫শে ফেব্রুয়ারি প্রথম পৌরসভা নির্বাচন অনুষ্ঠিত হয়। মো‌ঃ কামাল হোসেন শেখ কোটালীপাড়া পৌরসভার প্রথম চেয়ারম্যান নির্বাচিত হন। ২০০৫ সালের ২৭শে ফেব্রুয়ারি দ্বিতীয় নির্বাচনে এইচ এম অহিদুল ইসলাম নির্বাচিত হন। ২০০৭ সালে পৌরসভাটি দ্বিতীয় শ্রেণীতে (খ-শ্রেণী) উন্নীত হয়। ২০১১ সালের ১৭ই জানুয়ারি তৃতীয় নির্বাচনে দ্বিতীয়বারের মতো এইচ এম অহিদুল ইসলাম মেয়র নির্বাচিত হন। তৃতীয় দফা নির্বাচনের পর প্রধানমন্ত্রীর নির্দেশক্রমে ঘাঘর ইউনিয়ন পরিষদ পৌরসভার অর্ন্তভুক্ত করা হয়। ২০১৬ সালে পৌরসভাটি প্রথম শ্রেণীর (ক-শ্রেণী) মর্যাদা লাভ করে। ২০১৮ সালের ২৯ মার্চ অনুষ্ঠিত চতুর্থ নির্বাচনে আওয়ামী লীগের মনোনয়ন নিয়ে বিনা প্রতিদ্বন্দ্বিতায় মো‌ঃ কামাল হোসেন শেখ মেয়র নির্বাচিত হন।
জনসংখ্যার উপাত্ত
২০১১ সালের পরিসংখ্যান অনুযায়ী কোটালীপাড়া পৌর এলাকায় সর্বমোট (৬,৮৭৪+১১,২২০) ১৮,০৯৪ জন পৌর নাগরিক বসবাস করেন এবং প্রতি বর্গ কিলোমিটারে ১৭০০ জন লোক বাস করে।
কোটালীপাড়া পৌরসভায় ১৬টি মসজিদ, ১টি ঈদগাহ, ৭টি মন্দির রয়েছে।
ভূগোল
কোটালীপাড়া পৌরসভা ভৌগোলিক অবস্থান । গোপালগঞ্জ জেলার উত্তর প্রান্তে কোটালীপাড়া পৌরসভার অবস্থান। এর মোট আয়তন ২৭০৮ একর (১০.৯৬ বর্গ কিলোমিটার)। জেলা সদর থেকে এ পৌরসভার দূরত্ব ১৮ কিলোমিটার। এ পৌরসভার উত্তরে রাধাগঞ্জ ইউনিয়ন, পূর্বে আমতলী ইউনিয়ন, দক্ষিণে পিঞ্জুরী ইউনিয়ন এবং পশ্চিমে হিরণ ইউনিয়ন অবস্থিত।
প্রশাসন
কোটালীপাড়া পৌরসভার প্রশাসনিক কার্যক্রম কোটালীপাড়া উপজেলার আওতাধীন। এটি বাংলাদেশ জাতীয় সংসদ নির্বাচনে ২১৭নং নির্বাচনী এলাকা গোপালগঞ্জ-৩ এর অংশ।
শিক্ষা
২০১১ সালের হিসেব অনুযায়ী কোটালীপাড়া পৌর এলাকার সাক্ষরতার হার ৭৬.৮১%। এ পৌরসভায় ১টি সরকারি কলেজ, ৩টি মাধ্যমিক বিদ্যালয় ও ৩টি প্রাথমিক বিদ্যালয় রয়েছে।
স্বাস্থ্য
সামগ্রিকভাবে বাংলাদেশের শিক্ষা ও স্বাস্থ্য হার তুলনামূলক কম হলেও এটি মূলত দারিদ্র্যতার সাথে সম্পর্কিত হওয়ায়, এর উন্নতির সাথে সাথে বর্তমানে স্বাস্থ্য সেবাও বৃদ্ধি পাচ্ছে। কোটালীপাড়া অঞ্চলে অপুষ্টি, পরিবেশগত স্যানিটেশন সমস্যা, ডায়াবেটিস, সংক্রামক রোগ প্রভৃতি বেশি দেখা যায়। এ পৌরসভায় ৫০ শয্যা বিশিষ্ট একটি সরকারি হাসপাতালের সাথে সাথে ৩টি বেসরকারি হাসপাতাল রয়েছে। এছাড়াও ১টি পরিবার পরিকল্পনা ক্লিনিক রয়েছে।
যোগাযোগ ব্যবস্থা
কোটালীপাড়া থেকে গোপালগঞ্জ হয়ে ঢাকাগামী অধিকাংশ বাস সায়েদাবাদ বাস টার্মিনাল, গুলিস্থান ও গাবতলী বাস টার্মিনালে এসে থামে। কোটালীপাড়া জিরো পয়েন্ট থেকে গোপালগঞ্জ জেলা সদরের দূরুত্ব ২০ কিলোমিটার, রাজধানী ঢাকার দূরত্ব ২০০ কিলোমিটার।
২০১১ সালের হিসেব অনুযায়ী এ পৌরসভায় ১০ কিলোমিটার পাকারাস্তা, ১৩ কিলোমিটার আধা-পাকারাস্তা ও ১১ কিলোমিটার কাঁচারাস্তা রয়েছে। এ পৌরসভায় কোন রেললাইন বা ট্রেন যোগাযোগের ব্যবস্থা নেই। ঢাকা সদরঘাট লঞ্চ টার্মিনাল হতে পয়সারহাট লঞ্চ টার্মিনালে নৌপথ নিয়মিত নৌযাতায়াতের ব্যবস্থা রয়েছে।
ইন্দোনেশিয়া-সিরিয়া সম্পর্ক
ইন্দোনেশিয়া-সিরিয়া সম্পর্ক, ইন্দোনেশিয়া এবং সিরিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৪৯ সালে, এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। সিরিয়া ছিল, প্রথমদিকে, ইন্দোনেশিয়ার স্বাধীনতাকে স্বীকৃতি দেয়া দেশগুলোর মাঝে অন্যতম। উভয় দেশই ফিলিস্তিন, ইরাক এবং লেবানন বিষয়ে একই মত পোষণ করে। এর পাশাপাশি গোলান হাইটস বিষয়ে, আন্তর্জাতিক পর্যায়ে, ইন্দোনেশিয়া, সবসময় সিরিয়াকে সমর্থন দিয়ে এসেছে। বর্তমানে সিরীয় গৃহযুদ্ধ বিষয়ে ইন্দোনেশিয়া আন্তর্জাতিক মহলে সিরিয়াকে সমর্থন দিয়ে যাচ্ছে এবং এর পাশাপাশি, সিরিয়ার সকল পক্ষকে সহিংসতা বন্ধ করার আহ্বান জানিয়েছে এর পাশাপাশি, ২০১৪ সালে দেশটি যুদ্ধবিদ্ধস্ত সিরিয়াতে মানবিক সহায়তার জন্য ৫ লক্ষ মার্কিন ডলার সহায়তা দেয়ার সিদ্ধান্ত নিয়েছে। এর আগেও সিরিয়া জাতিসংঘ এর মাধ্যমে এই একই পরিমাণ সাহায্য ২০১২ এবং ২০১৩ সালে সিরিয়াকে অনুদান হিসেবে দিয়েছে। ইন্দোনেশিয়ার রাজধানী জাকার্তায় সিরিয়ার একটি স্থায়ী দূতাবাস রয়েছে। অপরদিকে সিরিয়ার রাজধানী দামেস্কতে ইন্দোনেশিয়ার একটি স্থায়ী দূতাবাস রয়েছে।
উভয় দেশই বিভিন্ন বহুমাত্রিক আন্তর্জাতিক সংস্থা যেমন: জোট-নিরপেক্ষ আন্দোলন (ন্যাম), অর্গানাইজেশন অব ইসলামিক কোঅপারেশন (ওআইসি) এর সদস্য।
ইতিহাস
ইন্দোনেশীয় জাতীয় অভ্যুত্থান এর সময় সিরিয়া সেই রাষ্ট্রগুলোর একটি ছিল, যারা প্রথমদিকেই ইন্দোনেশিয়ার স্বাধীনতাকে সমর্থন করে এবং স্বীকৃতি দেয়। ১৯৪৭ সালে জাতিসংঘতে নিযুক্ত সিরিয়ার প্রতিনিধি, ফারিস আল-খোউরি, ইন্দোনেশিয়া প্রশ্নে জাতিসংঘ এর নিরাপত্তা পরিষদে আলোচ্যসুচী প্রেরণ করেন। আর এই পদক্ষেপের মাধ্যমেই ইন্দোনেশিয়ায় ডাচ সাম্রাজ্য এর উপনিবেশ শেষ হয় এবং সর্বশেষে ১৯৪৯ সালে, ডাচদের থেকে ইন্দোনেশিয়ার সার্বভৌমত্ব ইন্দোনেশীয় কর্তৃপক্ষের নিকট দেয়ার সিদ্ধান্ত হয়। সিরিয়া, ইন্দোনেশিয়ার স্বাধীনতাকে স্বীকৃতি দেয়া দ্বিতীয় রাষ্ট্র ছিল। মিশর, প্রথম রাষ্ট্র হিসেবে ইন্দোনেশিয়ার স্বাধীনতাকে স্বীকৃতি দেয়।। এরপর অতি শীঘ্রই ১৯৪৯ সালেই, দুই দেশের মধ্যকার কূটনৈতিক সম্পর্ক স্থাপিত হয়।
উচ্চপর্যায়ের সফর
১৯৭৭ সালের অক্টোবর মাসে ইন্দোনেশিয়ার তৎকালীন রাষ্ট্রপতি, সুহার্তো এক রাষ্ট্রীয় সফরে সিরিয়া যান। ১৯৯৭ সালের জুন মাসে, সিরিয়ার প্রধানমন্ত্রী, মাহমুদ জুবেই রাষ্ট্রীয় সফরে ইন্দোনেশিয়ায় যান। আবার ২০০৯ সালের জানুয়ারি মাসে সিরিয়ার প্রধানমন্ত্রী নাজি ওত্তরি ইন্দোনেশিয়া সফরে যান।
অর্থনীতি এবং বাণিজ্য
সিরিয়ায়, ইন্দোনেশিয়ার উল্লেখযোগ্য রপ্তানি পণ্য হল, টেক্সটাইল, রাবার, চা, কফি, পাম তেল, কাঠ এবং কাগজ। অপরদিকে, ইন্দোনেশিয়ায়, সিরিয়ার উল্লেখযোগ্য রপ্তানি পণ্য হল, খেজুর, শুঁকনো ফল এবং জলপাই এর তেল।
জনগণের গণতান্ত্রিক একনায়কতন্ত্র
জনগণের গণতান্ত্রিক একনায়কতন্ত্র হলো একটি বাক্যাংশ যা চীনের কমিউনিস্ট পার্টির (সিসিপি) তৎকালীন চেয়ারম্যান মাও সেতুং দ্বারা গণপ্রজাতন্ত্রী চীনের (পিআরসি) সংবিধানে অন্তর্ভুক্ত করেন। এর ধারণা ও সরকারের রূপটি জনগণের গণতন্ত্রের অনুরূপ, যা সোভিয়েত ইউনিয়নের নির্দেশনায় মধ্য ও পূর্ব ইউরোপীয় কমিউনিস্ট-নিয়ন্ত্রিত রাষ্ট্রসমূহে বাস্তবায়িত হয়েছিল।
"জনগণের গণতান্ত্রিক একনায়কতন্ত্রের" ভিত্তি হলো সিসিপি ও রাষ্ট্র জনগণের প্রতিনিধিত্ব করে ও জনগণের জন্য কাজ করে, কিন্তু সর্বহারা শ্রেণির একনায়কতন্ত্র রক্ষায় প্রতিক্রিয়াশীল শক্তির বিরুদ্ধে ক্ষমতার অধিকারী এবং শক্তি প্রয়োগও করতে পারে। জনগণের গণতান্ত্রিক একনায়কতন্ত্রের ধারণার অন্তর্নিহিত ধারণাটি হলো যে, সরকারকে "বুর্জোয়াদের একনায়কতন্ত্রে" ঢলে পড়া থেকে বিরত রাখতে দলের সার্বভৌম শাসনে নিয়ন্ত্রণ প্রয়োজন। বুর্জোয়াদের একনায়কতন্ত্র একটি উদার গণতন্ত্র যার অর্থ রাজনীতিবিদরা বুর্জোয়াদের স্বার্থে কাজ করেন, যেটির বিরোধিতা উক্ত বাক্যাংশে করা হচ্ছে। কারণ এটি হবে সিসিপির সমাজতান্ত্রিক সনদের বিরোধী।
উদ্ভব
চীনের কমিউনিস্ট পার্টির প্রতিষ্ঠার ২৮ তম বার্ষিকীর স্মরণে ৩০ জুন, ১৯৪৯ তারিখে বাক্যাংশটির সবচেয়ে পরিচিত ব্যবহার হয়েছিল। জনগণের গণতান্ত্রিক একনায়কতন্ত্রের প্রতি তাঁর বক্তৃতায়, চেয়ারম্যান মাও একটি জনগণের গণতান্ত্রিক একনায়কতন্ত্র সম্পর্কে তাঁর ধারণাগুলো তুলে ধরেন সেই সাথে তিনি সমালোচনার কিছু খণ্ডন প্রদান করেছিলেন যা তিনি ধারণা করেছিলেন যে তিনি মুখোমুখি হতে পারেন।
ইসলামাবাদ ইউনিয়ন, ঈদগাঁও
আয়তন
ইসলামাবাদ ইউনিয়নের আয়তন ২৭২৬ একর (১১.০৩ বর্গ কিলোমিটার)।
অবস্থান ও সীমানা
ঈদগাঁও উপজেলার উত্তরাংশে ইসলামাবাদ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৭ কিলোমিটার। এ ইউনিয়নের দক্ষিণে ঈদগাঁও ইউনিয়ন ও জালালাবাদ ইউনিয়ন, পশ্চিমে পোকখালী ইউনিয়ন, উত্তরে ইসলামপুর ইউনিয়ন ও চকরিয়া উপজেলার খুটাখালী ইউনিয়ন এবং পূর্বে রামু উপজেলার ঈদগড় ইউনিয়ন অবস্থিত।
ইতিহাস
বৃহত্তর ঈদগাঁও ইউনিয়ন ভেঙ্গে ১৯৯০ সালে ইসলামাবাদ ইউনিয়ন ও জালালাবাদ ইউনিয়ন গঠন করা হয়।
নামকরণ
এলাকার বিশিষ্ট জমিদার ও দানবীর জনাব নুরুল ইসলাম প্রকাশ বেদার মিয়া'র নামানুসারে ইউনিয়নের নামকরণ করা হয় ইসলামাবাদ।
প্রশাসনিক কাঠামো
ইসলামাবাদ ইউনিয়ন ঈদগাঁও উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম ঈদগাঁও থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ।
ওয়ার্ডভিত্তিক এ ইউনিয়নের গ্রামগুলো হল:
শিক্ষা ব্যবস্থা
ইসলামাবাদ ইউনিয়নের সাক্ষরতার হার ৩২.১০%। এ ইউনিয়নে ১টিি মাধ্যমিক বালিকা উচ্চ বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।
যোগাযোগ ব্যবস্থা
ইসলামাবাদ ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
খাল ও নদী
ইসলামাবাদ ইউনিয়নের দক্ষিণ প্রান্ত দিয়ে প্রবাহিত হচ্ছে ঈদগাঁও নদী।
ব্রাহ্মণবাড়িয়া সরকারি মহিলা কলেজ
ব্রাহ্মণবাড়িয়া সরকারি মহিলা কলেজ (সংক্ষেপে বিজিএমসি) ব্রাহ্মণবাড়িয়া জেলার একমাত্র সরকারি মহিলা কলেজ।
ইতিহাস
ব্রাহ্মণবাড়িয়া সরকারি মহিলা কলেজ প্রতিষ্ঠিত হয় ১৯৬৪ সালে। ব্রাহ্মণবাড়িয়া সদরে জেলা সদর হাসপাতাল রোডে ২ একর ৮০ শতাংশ জায়গা জুড়ে অবস্থিত এই কলেজটি। ৩১ অক্টোবর ১৯৬৩ সালে ব্রাহ্মণবাড়িয়া মহকুমার প্রশাসক হয়ে আসেন এম এম নূর-উন-নবী চৌধুরী। মেয়েদের উচ্চ শিক্ষার জন্য একটি স্বতন্ত্র কলেজ করার পরিকল্পনা করেন তিনি। ১৬ আগস্ট ১৯৬৪ সালে  ব্রাহ্মণবাড়িয়া কলেজের বাংলার অধ্যপক প্রয়াত মিন্নাত আলীকে অধ্যক্ষ নিয়োগ করে ১৯৬৪-১৯৬৫ শিক্ষাবর্ষ হতে একাডেমিক কার্যক্রম শুরু করা হয়। স্থানীয় মডেল গার্লস হাইস্কুলে মর্নিং শিফটের মাধ্যমে পাঁচজন খণ্ডকালীন শিক্ষক দ্বারা বিশজন ছাত্রী নিয়ে ক্লাস শুরু হয়। এভাবেই যাত্রা শুরু হয় মহাবিদ্যালয়টির।
লিওয়ার্ড আইল্যান্ডস ক্রিকেট দল
লিওয়ার্ড আইল্যান্ডস ক্রিকেট দল (Leeward Islands cricket team) ওয়েস্ট ইন্ডিজ ক্রিকেট বোর্ডের আঞ্চলিক সংস্থা লিওয়ার্ড আইল্যান্ডস ক্রিকেট অ্যাসোসিয়েশনের নিয়ন্ত্রণাধীন অন্যতম প্রথম-শ্রেণীর ক্রিকেট দল। উইন্ডওয়ার্ড আইল্যান্ডস, এন্টিগুয়া ও বারবুদা, সেন্ট কিটস, নেভিস, অ্যাঙ্গুইলিয়া, মন্টসেরাট, ব্রিটিশ ভার্জিন আইল্যান্ডস, ইউএস ভার্জিন আইল্যান্ডস ও সিন্ট মার্টেনের ন্যায় লিওয়ার্ড আইল্যান্ডসও লিওয়ার্ড আইল্যান্ডস ক্রিকেট অ্যাসোসিয়েশনের সদস্য। দলটি কোন আন্তর্জাতিক প্রতিযোগিতায় অংশ না নিলেও ১৯৯৮ সালের কমনওয়েলথ গেমসে এন্টিগুয়া ও বারবুদা অংশ নিয়েছিল। তবে, ক্যারিবীয় দ্বীপপুঞ্জে অনুষ্ঠিত আন্তঃআঞ্চলিক প্রতিযোগিতা যেমন: ওয়েস্ট ইন্ডিজ প্রফেসনাল ক্রিকেট লীগের অধীনে রিজিওন্যাল ফোর ডে কম্পিটিশন ও নাগিকো রিজিওন্যাল সুপার৫০ প্রতিযোগিতায় অংশ নেয়। দলের সেরা খেলোয়াড়গণকে আন্তর্জাতিক ক্রিকেট খেলার উদ্দেশ্যে ওয়েস্ট ইন্ডিজ ক্রিকেট দলে অন্তর্ভুক্ত করা হয়। প্রফেসনাল ক্রিকেট লীগে বিশেষ প্রাধিকারপ্রাপ্ত দল হিসেবে লিওয়ার্ড আইল্যান্ডস হারিক্যান্স নামে অংশ নেয়। ঘরোয়া প্রতিযোগিতায় লিওয়ার্ড আইল্যান্ডস দশবার শিরোপা জয় করেছে। তন্মধ্যে, প্রথম-শ্রেণীর ক্রিকেটে চারবার ও একদিনের ক্রিকেটে ছয়বার শিরোপা ঘরে তুলেছে। ১৯৯৭-৯৮ মৌসুমে সর্বশেষ শিরোপা জয় করে দলটি। এ পর্যায়ে তারা গায়ানার সাথে প্রথম-শ্রেণীর ক্রিকেটে যৌথভাবে শিরোপা জয়ের ফলে ডাবল লাভ করে।
ইতিহাস
১৯৫৮ সালে লিওয়ার্ড আইল্যান্ডস প্রথমবারের মতো প্রথম-শ্রেণীর ক্রিকেটে অংশ নেয়। ঐ খেলায় দলটি জ্যামাইকার কাছে ইনিংস ও ১৯ রানে পরাভূত হয়। তবে, ১৯৬৮-৬৯ মৌসুমের পূর্বে তার কোন জয় পায়নি। এ পর্যায়ে তারা ওয়ার্নার পার্ক স্পোর্টিং কমপ্লেক্স গ্রাউন্ডে গায়ানার মুখোমুখি হয়। প্রতিপক্ষের বিপক্ষে ৪৩ রানের জয় পায় তারা। ১৯৬৫-৬৬ মৌসুম থেকে ১৯৮০-৮১ মৌসুম পর্যন্ত কম্বাইন্ড আইল্যান্ডসের সাথে যৌথভাবে খেলে। পাশাপাশি উইন্ডওয়ার্ড আইল্যান্ডস থেকেও তারা সেরা খেলোয়াড়দেরকে অন্তর্ভুক্ত করে। তবে, ১৯৭৫-৭৬ মৌসুম থেকে নিয়মিতভাবে একদিনের খেলা চালু হলে দ্বীপগুলো পৃথকভাবে অংশ নেয়। এ পর্যায়ে ১৯৭৭-৭৮ মৌসুমে লিওয়ার্ড আইল্যান্ডস তৃতীয় প্রচেষ্টায় শিরোপা জয় করে।
১৯৮১-৮২ মৌসুমে লিওয়ার্ড আইল্যান্ডস শেল শীল্ডে প্রথম অংশ নেয়। উইন্ডওয়ার্ড আইল্যান্ডসের বিপক্ষে তারা ৫৭ রানে জয়ী হয়। ঐ মৌসুম শেষে কম্বাইন্ড আইল্যান্ডস শিরোপা জয়ী হয়েছিল। আট মৌসুম বাদে প্রথম-শ্রেণীর শিরোপা জয় করে লিওয়ার্ড আইল্যান্ডস। এ পর্যায়ে শিরোপার নাম রাখা হয়েছিল রেড স্ট্রাইপ কাপ। ১৯৮৯-৯০ মৌসুম থেকে ১৯৯৭-৯৮ মৌসুম পর্যন্ত লিওয়ার্ড আইল্যান্ডস পাঁচবার প্রথম-শ্রেণীর ও চারবার একদিনের শিরোপা পেলেও তারপর থেকে ওয়েস্ট ইন্ডিজের বড় ধরনের আসরের কোন শিরোপা জয় করতে পারেনি। তন্মধ্যে, উভয় স্তরের ক্রিকেটেই একবার করে যৌথভাবে শিরোপা জয় করেছিল দলটি।
উল্লেখযোগ্য খেলোয়াড়
লিওয়ার্ড আইল্যান্ডসের পক্ষে প্রতিনিধিত্বকারী উল্লেখযোগ্য খেলোয়াড়ের তালিকা নিম্নরূপ:
মাঠ
লিওয়ার্ড আইল্যান্ডস দ্বীপের সর্বত্রই ক্রিকেট খেলায় অংশ নেয়। তবে, টেস্ট ক্রিকেট খেলার উপযোগী এন্টিগুয়া রিক্রিয়েশন গ্রাউন্ডেই তারা বেশি খেলায় অংশ নিয়েছে। এ মাঠে আয়োজক দল হিসেবে ৫০টি প্রথম-শ্রেণীর ক্রিকেট খেলার আয়োজন করেছে। তবে, ফেব্রুয়ারি, ২০০৯ সালে ঐ মাঠে সর্বশেষ খেলে। এছাড়াও, সেন্ট কিটসের ওয়ার্নার পার্কে ২৮টি প্রথম-শ্রেণীর খেলায় অংশ নিয়েছে। এ মাঠেই ২০০৭ সালের ক্রিকেট বিশ্বকাপের খেলা আয়োজন করা হয়েছিল। ২০০৪-০৫ মৌসুমে মন্টসেরাটের সালেম ওভাল, সেন্ট কিটসের এডগার গিলবার্ট স্পোর্টিং কমপ্লেক্স, সিন্ট মার্টেনের ক্যারিব লাম্বার বল পার্ক, সেন্ট টমাসের অ্যাডেলিটা ক্যানক্রিন জুনিয়র হাই স্কুল গ্রাউন্ড ও নেভিসের এলকুমেদো উইলেট পার্কে তাদের নিজেদের খেলাগুলো আয়োজন করেছে।
নোড.জেএস
Node.js হচ্ছে একটি ওপেন সোর্স, ক্রস প্ল্যাটফর্ম, জাভাস্ক্রিপ্ট রান-টাইম এনভাইরোনমেন্ট যা ব্রাউজারের বাইরে টার্মিনালে কম্পাইল করা হয়, এটি মূলত সার্ভার সাইড স্ক্রিপ্টিং ও কমান্ড লাইন টুল এর জন্য ব্যাবহৃত হয়। এক্ষেত্রে ওয়েব সাইট লোড হওয়ার আগে স্ক্রিপ্ট সার্ভার সাইড এর কম্পিউটারে রান হয় ও ডাইনামিকভাবে ওয়েব পেজ লোড করে। এভাবে ক্লায়েন্ট ও সার্ভার উভয় সাইডেই জাভাস্ক্রিপ্ট ব্যবহার  করার মাধ্যমে Node.js "সর্বত্রই জাভাস্ক্রিপ্ট" প্যারাডিজম প্রকাশ করে।
ইতিহাস
থাম্ব|রায়ান ডাহল, Node.js এর উদ্ভাবক। ২০১০ সালে
রায়ান ডাহল ২০১১ সালে প্রথম নোড.জেএস সবার সামনে প্রকাশ করেন। জাভাস্ক্রিপ্ট ব্রাউজারে রান করার জন্য সবচেয়ে জনপ্রিয় ইঞ্জিন হলো ক্রোম এর V8 ইঞ্জিন। যেহেতু V8 ইঞ্জিনটি সবার জন্য মুক্ত ছিলো, তাই ২০০৯ সালে তিনি প্রথম এটিকে ক্রোম থেকে বের করে নিয়ে আসেন, এবং বেশ কিছু কোড পরিবর্তন করে এটিকে কম্পিউটারে সরাসরি ব্যবহারের উপযোগী করে তোলেন। এবং আগে জাভাস্ক্রিপ্ট এইচ.টি.এম.এল ছাড়া ব্রাউজারে রান করতে পারতো না। কিন্তু নোড.জেএস নিজে নিজে রান হতে পারে।
প্রযুক্তিগত বিবরণ
নোড জেএস কে জাভাস্ক্রিপ্ট এর রান টাইম ইনভাইরনমেন্ট বলা হয় ।
কোডের উদাহরণ
নোড.জেএস টার্মিনালে REPL প্রযুক্তি ব্যবহার করে বা ফাইল ইন্টারপ্রেট করে কোড রান করা যায়। টার্মিনালে (UTF-16) এ স্টান্ডার্ড আউটপুটের উদাহরণ স্বাগতম নোড.জেএস ব্যবহার করে লোকাল HTTP সার্ভার তৈরী
বহিঃসংযোগ
অফিসিয়াল ওয়েবসাইট
সেও (প্রাকৃতিক উপগ্রহ)
সেও (ইংরেজি: Sao, ) বা নেপচুন ১১ (ইংরেজি: Neptune XI) হল নেপচুন গ্রহের একটি অগ্রমুখী অনিয়মিত প্রাকৃতিক উপগ্রহ। ২০০২ সালের ১৪ অগস্ট ম্যাথিউ জে. হোলম্যান ও অন্যান্য জ্যোতির্বিজ্ঞানীদের একটি দল এই উপগ্রহটি আবিষ্কার করেন। সেও প্রায় ২ কোটি ২৪ লক্ষ কিলোমিটার দূর থেকে নেপচুনকে প্রদক্ষিণ করছে এবং এটির ব্যাস প্রায় ৪৪ কিলোমিটার (আনুমানিক অ্যালবেডো হল ০.০৪)। সেও একটি ব্যতিক্রমী নতিসম্পন্ন এবং মোটামুটি রকমের উৎকেন্দ্রিক কক্ষপথ অনুসরণ করে। উপগ্রহটি কোজাই অনুনাদে অবস্থিত, অর্থাৎ এটির নতি ও উৎকেন্দ্রিকতা একত্রে বাঁধা (কক্ষপথের উৎকেন্দ্রিকতা বৃদ্ধি পেলে নতি হ্রাস পায় আবার নতি বৃদ্ধি পেলে উৎকেন্দ্রিকতা হ্রাস পায়)। নেপচুনে অনেকগুলি বহিঃস্থ উপগ্রহের মতো সেও-র নামকরণও হয়েছে গ্রিক পুরাণে নৌচালনার সঙ্গে যুক্ত তথা "উদ্ধারকর্ত্রী" বা "নিরাপত্তা" নামে চিহ্নিত নিরিড (জলদেবী) সেও-র নামানুসারে। ২০০৭ সালের ৩ ফেব্রুয়ারি আনুষ্ঠানিকভাবে এই নামটি ঘোষণার আগে পর্যন্ত সেও পরিচিত ছিল এস/২০০২ এন ২ (ইংরেজি: S/2002 N 2) নামে।
টনি ডান
অ্যান্টনিও পিটার ডান (জন্ম জুলাই ২৪, ১৯৪১ ডাবলিন), আইরিশ ফুটবল খেলোয়াড় যিনি সাধারণত লেফট-ব্যাক হিসেবে খেলেছেন। প্রজাতন্ত্রী আয়ারল্যান্ড জাতীয় দলের হয়ে তিনি ৩৩ টি খেলায় অংশ নিয়েছেন ১৯৬২-১৯৭৫ সাল পর্যন্ত। তিনি ১৯৬৯ সালের বর্ষসেরা আইরিশ ফুটবলার মনোনীত হয়েছিলেন।
১৯৫৮-৬০ সাল পর্যন্ত তিনি শেলবর্ন ক্লাবে খেলেছেন। এই ক্লাবের সাথে তিনি এফএআই যুব কাপ জেতেন ১৯৫৯ সালে। পরের বছর এই ক্লাবের সাথেই এফএআই কাপ জেতেন।
এফএআই কাপের ফাইনাল খেলার এক সপ্তাহ পরে তিনি ৫০০০ পাউন্ডের বিনিময়ে ম্যানচেস্টার ইউনাইটেড ক্লাবের সাথে চুক্তিবদ্ধ হন। ম্যানচেস্টার ইউনাইটেডের পক্ষে তার অভিষেক হয় ১৯৬০ সালের ১৫ অক্টোবর বার্নলের বিপক্ষে। তিনি ১৯৬৩ সালের এফএ কাপ, ১৯৬৪-৬৫ ও ১৯৬৬-৬৭ মৌসুমের ফুটবল লীগ প্রথম বিভাগ ও ১৯৬৮ সালের ইউরোপীয়ান কাপ জয়ে ক্লাবের পক্ষে ভূমিকা রেখেছেন। তার ইউনাইটেড ক্যারিয়ারে তিনি ৫৩০ খেলায় অংশ নিয়েছেন এবং ২টি গোল করেছেন। ম্যানচেস্টার ইউনাইটেডের পক্ষে সবচেয়ে বেশি ম্যাচ খেলা শীর্ষ দশ জনের মধ্যে তিনি অন্যতম।
১৯৭৩ সালের আগস্ট মাসে তিনি বোল্টন ওয়ান্ডারার্স ক্লাবে চলে যান। ১৯৭৭-৭৮ সালে বোল্টনকে তিনি ফুটবল লীগ দ্বিতীয় বিভাগ শিরোপা জিততে সাহায্য করেন। ১৯৭৯ সালে তিনি ডেট্রয়েট এক্সপ্রেস ক্লাবে যোগ দেন।
পেশাদারী ফুটবল থেকে অবসর নেয়ার পর তিনি বোল্টনের ম্যানেজার হয়ে ফিরে আসেন। ১৯৭৯-১৯৮১ পর্যন্ত তিনি বোল্টনের ম্যানেজারের দায়িত্ব পালন করেন। ১৯৮২-১৯৮৩ সালে তিনি বিল ফোকেস এর বদলে Steinkjer F.C. দলে যোগ দেন।
বর্তমানে তিনি তিনি গ্রেটার ম্যানচেস্টার এলাকার সেল অঞ্চলে ড্রাইভিং রেঞ্জ পরিচালনা করেন।
জগদীশ ভট্টাচার্য
জগদীশ ভট্টাচার্য  বা জগদীশচন্দ্র ভট্টাচার্য (২৪ জানুয়ারি ১৯১২ – ৩০ জুন ২০০৭) ছিলেন একজন ভারতীয় বাঙালি কবি, প্রাবন্ধিক ও সমালোচক। রবীন্দ্র গবেষক ও  বিশেষজ্ঞ হিসাবেও তার পরিচিতি ছিল।
জন্ম ও শিক্ষাজীবন
জগদীশচন্দ্র ভট্টাচার্যের জন্ম অবিভক্ত বাংলার অধুনা বাংলাদেশের শ্রীহট্টের অধুনা শ্রীমঙ্গল উপজেলার লামুয়া গ্রামে। পিতা যামিনীকান্ত ভট্টাচার্য ও মাতা বরদাসুন্দরী দেবী। জগদীশচন্দ্রের বিদ্যালয়ের পাঠ শুরু হয় শ্রীহট্টের মৌলভীবাজারের সরকারি উচ্চ-ইংরাজী বিদ্যালয়ে। কিশোর বয়সে তিনি  রামকৃষ্ণ মিশনের জনসেবা ও দেশহিতকর কাজের ভক্ত হয়ে উঠেছিলেন। দেশসেবার জন্য শরীর শিক্ষায় আগ্রহী হয়ে স্কাউটিংএর জন্য তরুণ সঙ্ঘে যোগ দেন। ১৯৩০ খ্রিস্টাব্দে তিনি চারটি বিষয়ে লেটার মার্কস নিয়ে ম্যাট্রিক পাশ করেন; কিন্তু তাকে সন্ত্রাসবাদী দলের সক্রিয় সদস্য অজুহাতে  শিক্ষাবৃত্তি থেকে বঞ্চিত করা হয়। পরবর্তীতে সহায় সম্বলহীন অবস্থায় কলকাতায় এসে,  বঙ্গবাসী কলেজের প্রতিষ্ঠাতা কৃষিবিজ্ঞানী আচার্য গিরিশচন্দ্র বসুর অনুগ্রহে বঙ্গবাসী কলেজে ভর্তি হন এবং ছাত্রাবাসে আশ্রয় পান। ১৯৩২ খ্রিস্টাব্দে আই.এসসি এবং ১৯৩৪ খ্রিস্টাব্দে  সিটি কলেজ থেকে দর্শনে অনার্সসহ  বি.এ পাশ করেন। ১৯৩৬ খ্রিস্টাব্দে কলকাতা বিশ্ববিদ্যালয় হতে আধুনিক ভারতীয় ভাষা বিভাগে বাংলায় এম.এ পাশ করেন।
সাহিত্য ও সংস্কৃতি চর্চা
জগদীশচন্দ্র ১৯৪০-এর দশকের প্রথম দিকে রঙ্গ-ব্যঙ্গের কবিতা রচনার মধ্য দিয়ে বাংলা সাহিত্যের জগতে প্রবেশ করেন। অবশ্য তখন তিনি কলেজ-বয় ছদ্মনামটি ব্যবহার করতেন এবং ছদ্মনামেই তার প্রথম কাব্যগ্রন্থ ব্লাকবোর্ড প্রকাশিত হয় ১৯৪১ খ্রিস্টাব্দে। তবে প্রথমদিকে তিনি "বৈজয়ন্তী" নামের একটি মাসিক পত্রিকা সম্পাদনা করতেন। কিন্তু ছয়টি সংখ্যা প্রকাশের পর ১৩৪৬ বঙ্গাব্দের কার্তিক মাসে পত্রিকাটি বন্ধ হয়ে যায়। ১৯৪৬ খ্রিস্টাব্দ হতে বঙ্গবাসী কলেজের ছাত্রাবাসের সহাধ্যক্ষ ও পরে অধ্যক্ষ থাকাকালীন সময়ে তিনি ছাত্রাবাসের তার ঘরটিকে সাহিত্যচর্চার কেন্দ্র করে তুলেছিলেন। রবীন্দ্রনাথ ঠাকুরের সান্নিধ্য লাভের সঙ্গে তিনি সাহিত্য সাধনা শুরু করেন। তবে রবীন্দ্রনাথের সঙ্গে তার ঘনিষ্ঠ যোগাযোগ ঘটে অন্য রকমে। সত্যেন্দ্রনাথ ঠাকুর সম্পাদিত নবরত্নমালা গ্রন্থে কিছু সংস্কৃত শ্লোকের অনুবাদকের নাম ছিল না। অধ্যাপক জগদীশ ভট্টাচার্য অনুবাদের ভাষা বিশ্লেষণ করে তিনি এসম্পর্কে নবরত্নমালায় রবীন্দ্রনাথের কবিতা শিরোনামে একটি গবেষণামূলক নিবন্ধ রচনা করেন, সেখানে তিনি উল্লেখ করেন যে, সেগুলি রবীন্দ্রনাথকৃত অনুবাদ। রবীন্দ্রনাথ ঠাকুর বিস্মিত হয়েছিলেন জগদীশচন্দ্রের অসাধারণ বিশ্লেষণের ক্ষমতায়। কবি তার সঙ্গে সাক্ষাৎকার দিয়েছিলেন এক সময় প্রশান্তচন্দ্র মহলানবিশের বাড়িতে। ক্রমে কবির সঙ্গে জগদীশচন্দ্রের ঘনিষ্ঠতা দৃঢ় হয়। আর সেই পরিচয়ের সূত্রে জগদীশচন্দ্র তার বৈজয়ন্তী পত্রিকার জন্য রবীন্দ্রনাথের কিছু লেখা কয়েকটি সংখ্যায় প্রকাশ করতে পেরেছিলেন। কবি জগদীশকে শান্তিনিকেতন পড়াতে প্রস্তাবও দিয়েছিলেন, কিন্তু আর্থিক কারণে সে প্রস্তাব না নেওয়ায় কবির জীবদ্দশায় আর শান্তিনিকেতনে যেতে পারেননি। সেজন্য তিনি পরে আক্ষেপ করেছেন। জগদীশচন্দ্রের রচিত অন্যান্য কাব্যগ্রন্থগুলি হল—
কবি জগদীশচন্দ্র কবি ও কবিতা নামের ত্রৈমাসিক পত্রিকার সম্পাদক ছিলেন। ১৯৬৬ খ্রিস্টাব্দে (১৩৮২ বঙ্গাব্দের মাঘ-চৈত্র, প্রথম সংখ্যা) প্রথম প্রকাশের পর আঠারো বৎসর চলেছিল সেই পত্রিকাটি। কবিতা রচনার পাশাপাশি তিনি বহু প্রবন্ধ, সমালোচনা গ্রন্থ ও কিছুগ্রন্থের সম্পাদনা করেছেন। সেগুলি হল—
বঙ্গবাসী কলেজে অধ্যাপনাকালে ১৯৫৩ খ্রিস্টাব্দে আর্তজনের সেবার উদ্দেশ্যে তিনি কলেজে শরণার্থী সেবাদল নামে একটি সেবাকেন্দ্র স্থাপন করেছিলেন। ওই বছরেই কলেজে স্নাতকোত্তর স্তরের পঠনপাঠন ও গবেষণার জন্য 'আচার্য গিরিশচন্দ্র সংস্কৃতি ভবন' প্রতিষ্ঠিত হয়। জগদীশ ভট্টাচার্য ছিলেন প্রতিষ্ঠানটির প্রাণপুরুষ। বঙ্গবাসী কলেজে স্নাতকোত্তর স্তরের পঠনপাঠনের সূচনা ছিল তার অক্ষয় কীর্তি। সংস্কৃতি ভবনের অধ্যাপকের নিয়ে তিনি 'রবীন্দ্র-নাট্য পরিষদ' নামে একটি নাট্যগোষ্ঠী গড়েন। জগদীশচন্দ্র দীর্ঘ দিন (১৯৮৩-৮৮) বঙ্গীয় সাহিত্য পরিষদের সভাপতি ছিলেন। ১৯৫৪ এবং ১৯৫৮ খ্রিস্টাব্দে কলকাতা বিশ্ববিদ্যালয়ের সেনেট ও অ্যাকাডেমিক কাউন্সিলের নির্বাচিত সদস্য ছিলেন। একজন ভালো বক্তা হিসাবে পরিচিতি ছিল অধ্যাপক ভট্টাচার্যের।
জীবনাবসান
রবীন্দ্র গবেষক অধ্যাপক জগদীশ ভট্টাচার্য ২০০৭ খ্রিস্টাব্দের ৩০ জুন প্রয়াত হন।
ভাৎস্লাভ স্মিল
ভাৎস্লাভ স্মিল একজন কানাডীয় বিজ্ঞানী ও নীতি বিশ্লেষক। তিনি কানাডার ম্যানিটোবা বিশ্ববিদ্যালয়ের পরিবেশ ও ভূগোল বিষয়ক সম্মানিত সংখ্যাতিরিক্ত অধ্যাপক (এমেরিটাস) এবং কানাডীয় রাজকীয় সমিতির (বিজ্ঞান অ্যাকাডেমি) সদস্য।
স্মিল ১৯৪৩ সালে তৎকালীন চেকোস্লোভাকিয়ার পিলজেন শহরে জন্মগ্রহণ করেন। তিনি প্রাগ শহরের কারোলিনুম বিশ্ববিদ্যালয়ে প্রাকৃতিক বিজ্ঞান অনুষদে পড়াশোনা করেন এবং সেখান থেকে ১৯৬৫ সালে পিএইচডি-র সমতুল্য আরএনডিআর সনদ লাভ করেন। ১৯৬৯ সালে সোভিয়েতরা চেকোস্লোভাকিয়া দখল করে নিলে তিনি মার্কিন যুক্তরাষ্ট্রে পাড়ি জমান এবং সেখানে পেনসিলভেনিয়া স্টেট ইউনিভার্সিটি বিশ্ববিদ্যালয় থেকে ১৯৭২ সালে ডক্টরেট সনদ লাভ করেন। তখন থেকে তিনি কানাডার ম্যানিটোবা বিশ্ববিদ্যালয়ে কর্মরত আছেন।
স্মিল শক্তি, পরিবেশ, খাদ্য, অর্থনীতি, জনসংখ্যা ও প্রযুক্তির উন্নতির মধ্যকার আন্তঃক্রিয়া নিয়ে আন্তঃক্ষেত্রীয় গবেষণা পরিচালনা করেন। তিনি এইসব বিষয়ের উপরে প্রায় ৪০টি গ্রন্থের রচয়িতা। ২০১০ সালে মার্কিন সাময়িকী ফরেন পলিসি তাকে বিশ্বের সেরা ১০০ চিন্তাবিদের একজন হিসেবে নির্বাচন করে। ২০১৩ সালে মাইক্রোসফট কোম্পানির প্রতিষ্ঠাতা বিল গেটস লেখেন যে "ভাৎস্লাভ স্মিলের চেয়ে অন্য কোনও লেখকের বইয়ের জন্য আমি এত বেশি আগ্রহ নিয়ে অপেক্ষা করি না।" (“There is no author whose books I look forward to more than Vaclav Smil.") একই বছরে (২০১৩) তিনি কানাডার দ্বিতীয় সর্বোচ্চ জাতীয় সম্মাননা "অর্ডার অফ কানাডা" অর্জন করেন।
শক্তির ব্যবহার সম্পর্কে স্মিলের মত
স্মিলের মতে মানবজাতি শক্তির ব্যবহারের তিনটি প্রধান পর্ব অতিবাহিত করেছে এবং বর্তমানে চতুর্থটি শুরু করতে হিমশিম খাচ্ছে। শক্তির ব্যবহারের প্রথম পর্বটি ছিল আগুনের ব্যবহার আবিষ্কার; আগুনের সুবাদে আমরা গাছপালার ভেতরে নিহিত সৌরশক্তি বের করে আনতে সক্ষম হই। এর পরবর্তী শক্তি ব্যবহারের পর্বটি ছিল কৃষিকাজের উদ্ভব। কৃষি সৌরশক্তিকে খাদ্যে রূপান্তরিত ও কেন্দ্রীভূত করে, ফলে মানুষ খাদ্য অন্বেষণ ছাড়াও অন্যান্য কর্মকাণ্ডে মনোযোগ দেওয়ার সুযোগ পায়। এই দ্বিতীয় পর্বটি মাত্র কয়েক শতাব্দী আগে সমাপ্ত হয়েছে। এই দ্বিতীয় পর্বে গবাদি পশু এবং বহুসংখ্যক মানুষ পেশীশক্তির মাধ্যমে শক্তি সরবরাহ করে। এর পরে শুরু হয় শক্তির ব্যবহারের তৃতীয় পর্ব, যা হল শিল্পায়নের যুগ। এই পর্বে কয়লা, খনিজ তেল ও প্রাকৃতিক গ্যাসের মত জীবাশ্ম জ্বালানিগুলির ব্যবহার উত্তরোত্তর বৃদ্ধি পায় এবং যন্ত্রের মাধ্যমে শক্তির উৎপাদন শুরু হয়, যেমন কয়লা শক্তিকেন্দ্র। এক্ষেত্রে বহু লক্ষ লক্ষ বছর আগে প্রকৃতিতে সঞ্চিত জীবাশ্ম জ্বালানির ব্যবহারই মুখ্য।
স্মিলের মতে মানবজাতি তার শক্তি ব্যবহারের চতুর্থ পর্বটির সম্মুখীন হয়েছে। এই পর্বে এমন কিছু শক্তির উৎসের ব্যবহার হবে যেগুলি কার্বন ডাই অক্সাইড গ্যাস নিঃসরণ করে না। কিন্তু এই চতুর্থ পর্বটি অন্য পর্বগুলি অপেক্ষাকৃত ভিন্ন। স্মিলের মতে ঐতিহাসিকভাবে মানবজাতি প্রতিটি পর্বান্তরে অপেক্ষাকৃত দুর্বল শক্তির উৎসের বদলে অপেক্ষাকৃত বেশি ঘনীভূত শক্তির উৎসে উত্তরণ ঘটিয়েছে। যেমন কাঠ ও অন্যান্য বায়োম্যাস বা জৈবভর জ্বালানিগুলির “শক্তির ঘনত্ব” অপেক্ষাকৃত কম। এর বিপরীতে কয়লা ও তেল প্রতি গ্রামে অনেক বেশি তাপশক্তি উৎপাদন করে এবং এগুলি আহরণ করার সময় শক্তিঘন অবস্থায় পাওয়া যায় অর্থাৎ এগুলি আহরণ করতে অপেক্ষাকৃত কম আয়তনের ভূখণ্ড লাগে। কিন্তু চতুর্থ পর্বে এসে মানবজাতি আবার শক্তির বিবেচনায় হালকা উৎসে ফেরত যাওয়ার চেষ্টা করছে, কেন না সৌর ও বায়ুপ্রবাহ শক্তির মত পুনর্নবায়নযোগ্য শক্তিগুলি জীবাশ্ম জ্বালানির মত এত ঘনীভূত রূপে বিরাজ করে না। একমাত্র নিউক্লীয় শক্তিই অপেক্ষাকৃত বেশি শক্তিঘন, কিন্তু এটি খরচসাপেক্ষ ও ঝুঁকিপূর্ণ। সুতরাং মানবজাতি যদি পুনর্নবায়নযোগ্য শক্তিতে উত্তরণ ঘটায়, তাহলে সেই শক্তি আহরণের জন্য বর্তমানের চেয়ে ১০০ এমনকি ১০০০ গুণ বেশি ভূমির প্রয়োজন, যা ভবিষ্যতে কৃষি, জীববৈচিত্র্য ও পরিবেশের মানের উপর বিশাল নেতিবাচক প্রভাব ফেলতে পারে। বর্তমানে সৌর ও বায়ুপ্রবাহশক্তি বিশ্বের শক্তির উৎসের মাত্র ১%-এর প্রতিনিধিত্ব করছে। অধিকতর দক্ষ সৌরকোষ এবং উচ্চ-ধারণক্ষমতার তড়িৎকোষ বা ব্যাটারি উদ্ভাবন না হলে আরও বহু দশক ধরে বিশ্ব জীবাশ্ম জ্বালানি ব্যবহার করেই চলবে। বর্তমানে উন্নয়নশীল দেশগুলির অর্থনৈতিক উত্থানের কারণে বিশ্বের ৯০% শক্তির উৎসই হল জীবাশ্ম জ্বালানি, যে অনুপাতটি বিংশ শতাব্দীর চেয়েও বেশি। শক্তির ব্যবহারের চতুর্থ পর্বে পূর্ণ ও সফল উত্তরণ ঘটাতে মানবজাতিকে তাই সুদীর্ঘ সময় অপেক্ষা করতে হতে পারে।
২০২২ কমনওয়েলথ গেমসে ভারোত্তোলন
যোগ্যতা অর্জন
মোট ১৮০ জন ভারোত্তোলক (লিঙ্গ প্রতি ৯০ জন) গেমসে প্রতিযোগিতা করার যোগ্যতা অর্জন করেছেন। এক একটি দেশ প্রতি ওজন শ্রেণীতে একটি কোটা অর্জন করতে পারে:
বাসুদেব বলবন্ত ফাড়কে
বাসুদেব বলবন্ত ফাড়কে (৪ নভেম্বর ১৮৪৫ — ১৭ ফেব্রুয়ারি ১৮৮৩) ছিলেন ভারতের স্বাধীনতা সংগ্রামের এক মহাকাব্যিক চরিত্র। ভারতের স্বাধীনতা সংগ্রামের সশস্ত্র বিপ্লবের জনক হিসেবে তিনি ইতিহাসে চিরস্মরণীয় হয়ে থাকবেন।
সামসাময়িক ইংরেজশাসিত ভারতের কৃষকদের অবর্ণনীয় দুরবস্থায় বিধ্বস্ত বাসুদেব বিশ্বাস করতেন ঔপনিবেশিক শাসনের অবসান না হওয়া অবধি ভারতের দুর্গতিমোচন সম্ভব নয়। তাই ভারতের স্বাধীনতাকে জীবনব্রত করে কোল, ভীল, মাহার, রামোশি, ধাঙড় প্রভৃতি তথাকথিত অন্ত্যজ জনগোষ্ঠীর সদস্যদের সঙ্গে নিয়ে এক বিপ্লবী দল গঠন করেন। এই বিপ্লবী দল মহারাষ্ট্রের বিভিন্ন সরকারি খাজাঞ্চিখানায় ব্যাপক লুঠতরাজ চালিয়ে সশস্ত্র বিপ্লবের জন্য প্রয়োজনীয় বিপুল পরিমাণ অর্থ সঞ্চয় করে ব্রিটিশ বিরোধী আন্দোলনে ঝাঁপিয়ে পড়ে। তাঁদের ঝটিতি গেরিলা আক্রমণে সন্ত্রস্ত হয়ে উঠেছিল মহারাষ্ট্রের সমকালীন ইংরেজ প্রশাসন। তিনি বিদ্রোহী জনসাধারণের কাছে কাশীকা বাবা নামে পরিচিত ছিলেন। জনৈক ভারতীয়ের বিশ্বাসঘাতকতায় বাসুদেব বলবন্ত ফাড়কে পুলিশের হাতে ধরা পড়েন এবং বিচারে তাঁর যাবজ্জীবন দ্বীপান্তর হয়।
প্রথম জীবন
১৮৪৫ সালের ৪ ঠা নভেম্বর অধুনা মহারাষ্ট্রের রায়গড় জেলার পানবেলের শিরধনে চিত্‌পাবন ব্রাহ্মণ পরিবারে জন্ম হয় বাসুদেব বলবন্ত ফাড়কের। তাঁর মায়ের নাম সরস্বতীবাঈ। বাবা বলবন্তরাও ফাড়কে ছিলেন শেষ পেশোয়া দ্বিতীয় শ্রীমন্ত বাজিরাওয়ের অধীনস্থ কার্নালা দুর্গের অধিপতি অনন্তরাও ফাড়কের পুত্র।
থানে জেলার কল্যাণে দশ বছর বয়সে বাসুদেব পাঠশালায় ভর্তি হন। সেখানেই প্রাথমিক শিক্ষা শেষ করে তিনি মুম্বই এবং পুণেতে বছর দুয়েক ইংরেজি ভাষাশিক্ষা গ্রহণ করেন। ১৮৫৯ খ্রিষ্টাব্দে মুম্বইয়ে গ্রেট ইন্ডিয়া পেনিন্সুলার রেলওয়েতে করণিক হিসেবে চাকরিতে যোগদান করেন বাসুদেব। এরপর গ্রান্ট মেডিক্যাল কলেজে কিছুদিন চাকরি করার পর সেনাবাহিনীর অর্থ বিভাগের করণিক হিসেবে বদলি হয়ে পুণেতে আসেন তিনি। এই সময় তাঁর মাতৃবিয়োগ হয়। ছুটির আবেদন সময়মতো গ্রাহ্য হয়নি বলে বাসুদেব পুণে থেকে পানবেলে তাঁর মুমূর্ষু মাকে দেখতে যেতে পারেন নি। এই ঘটনা বাসুদেবের মনে এক হিমালয়ান্তিক অসন্তোষের জন্ম দেয়।
কেবল সশস্ত্র বিপ্লব নয়, ভারতের স্বাধীনতা যুদ্ধে শিক্ষার অপরিমিত গুরুত্ব অনুধাবন করেছিলেন ব্রিটিশ ভারতের প্রথম যুগের স্নাতক বাসুদেব। তাই তিনি লক্ষ্মণ নরহর ইন্দপুরকার এবং বমন প্রভাকর ভাবেকে সঙ্গে নিয়ে পুণা নেটিভ ইনস্টিটিউট প্রতিষ্ঠা করেন। এই সংস্থা বর্তমানে মহারাষ্ট্র এডুকেশন সোসাইটি নামে পরিচিত। নারীশিক্ষা সম্পর্কেও বাসুদেব ছিলেন প্রগতিশীল। নিজের স্ত্রীকে স্বাক্ষর করে তুলতে তিনি ছিলেন সদা সচেষ্ট। শুধু তাই নয়, বাসুদেব তাঁর স্ত্রীকে বন্দুকচালনা, অসিচালনা এবং ঘোড়ওসয়ারিতেও পারঙ্গমা করে তুলেছিলেন।
সশস্ত্র সংগ্রাম
১৮৭৫ খ্রিস্টাব্দে ইংরেজ কর্তৃপক্ষ বরোদা থেকে গায়কোয়াড় শাসকদের ক্ষমতাচ্যুত করলে বাসুদেব প্রকাশ্যে সরকারের সমালোচনা করেন। সেইসঙ্গে সামসাময়িক দুর্ভিক্ষপীড়িত দেশবাসীর প্রতি ব্রিটিশ সরকারের অমানবিকতা এবং ঔদাসীন্যে বীতশ্রদ্ধ হয়ে সশস্ত্র বিপ্লবের জন্য জনগণের সাহায্য প্রার্থনা করেন তিনি। কিন্তু সমকালীন ভারতের তথাকথিত শিক্ষিত সম্প্রদায়ের থেকে কোনো রকম সাহায্য না পেয়ে ১৮৭৯ খ্রিস্টাব্দের ২০ শে ফেব্রুয়ারি মাঝরাতে পুণের আট মাইল উত্তরে লোনিতে বিষ্ণু গাদ্রে, গোপাল সাঠে, গণেশ দেওধর এবং গোপাল কার্ভের সহযোগিতায় রামোশি সম্প্রদায়ের ২০০ জন সদস্য নিয়ে বাসুদেব তাঁর বিপ্লবী দল গঠন করেন। সম্ভবত এটিই ভারতের স্বাধীনতা সংগ্রামের প্রথম সশস্ত্র বিপ্লবী দল। পরবর্তী সময়ে বাসুদেব তাঁর দলে কোল, ভিল, রোহিলা প্রভৃতি উপজাতির সদস্যদেরও অন্তর্ভুক্ত করেন। দেশের বিভিন্ন প্রান্তে যুগপৎ সশস্ত্র অভ্যুত্থানের মাধ্যমে ভারতের স্বাধীনতা অর্জনই ছিল বাসুদেবের এক এবং অদ্বিতীয় সাধনা।
১৮৭৯ খ্রিস্টাব্দের ২৩ শে ফেব্রুয়ারি রাতে বাসুদেবের বিপ্লবী দল প্রথমে পুণের শিরুর অঞ্চলের ধামারি গ্রামে রাজকর আদায়কারী ব্যবসায়ী বালচাঁদ ফজমাল শংক্লার বাড়িতে লুঠতরাজ চালিয়ে চারশো টাকা উদ্ধার করে। এই অর্থ দুর্ভিক্ষপীড়িত জনসাধারণের কল্যাণে ব্যবহৃত হয়। এরপর তাঁরা দাভি নিম্বগাঁও, পানমালা এবং জেজুরি অঞ্চল থেকে প্রচুর অর্থ সংগ্রহ করেন। ৫ ই মার্চ বাসুদেব সদলবলে ভালহেতে এবং পরে ভোর অঞ্চলের হর্নাই, মঙ্গদরি, সবরগাঁও এবং চাঁদখেরে ব্রিটিশ সমর্থক ধনী ব্যবসায়ী এবং মহাজনদের অর্থশালা লুঠ করেন। ওই বছরই মে মাসে বাসুদেব তাঁর বিখ্যাত ঘোষণাপত্রে ইংরেজ সরকারকে চেতাবনি দিয়ে উল্লেখ করেন- নিরন্তর অর্থনৈতিক শোষণের অভিশাপ থেকে আপামর ভারতবাসীকে অবিলম্বে মুক্ত না করলে তার পরিনাম ব্রিটিশদের ভুগতে হবে। ৩ রা জুন লন্ডনের 'দ্য টাইমস' পত্রিকার সম্পাদকীয়তে বাসুদেবকে নিয়ে এক দীর্ঘ আলোচনা প্রকাশিত হয়। এই নিবন্ধে সম্পাদক সরকারের কাছে ভারতে প্রযুক্ত শাসননীতিগুলির পুনর্বিবেচনার অনুরোধ জানান। বাসুদেবের এই ক্রমবর্ধমান জনপ্রিয়তায় সরকার সন্ত্রস্ত হয়ে পড়ে। ফাড়কের মাথার দাম ধার্য হয় কয়েক হাজার টাকা। অবিচলিত বাসুদেব পাল্টা ঘোষণায় দাবি করেন- যিনি মুম্বইয়ের গভর্ণর রিচার্ড টেম্পলকে ধরিয়ে দিতে পারবেন, তাঁকে আরো অনেক বেশি আর্থিক পুরস্কার দেওয়া হবে। এই পরিস্থিতিতে রিচার্ড টেম্পল মেজর হেনরি উইলিয়াম ড্যানিয়েলের ওপর বাসুদেবকে কয়েদ করার দায়িত্ব অর্পণ করেন। ১৮৭৯ খ্রিস্টাব্দের ১০-১১ ই মে বাসুদেবের প্রধান সহচর রামোশি নেতা দৌলতরাও নায়েক কোঙ্কন উপকূলের পালাস্পে এবং চিখালিতে গেরিলা আক্রমণ চালিয়ে ১.৫ লাখ টাকা লুঠ করে ফেরার পথে মেজর ড্যানিয়েলের সৈন্যদলের সম্মুখীন হন। সম্মুখসমরে দৌলতরাও নায়েক শহীদ হলে বাসুদেবের সৈন্যদল বেশ দুর্বল হয়ে পড়ে। বাসুদেব অনুধাবন করেন দৌলতরাওয়ের অবর্তমানে রামোশি সদস্যরা ভারতের স্বাধীনতার আদর্শ থেকে বিচ্যুত হয়ে কেবল ধনসম্পদ লুঠপাটেই বেশি আগ্রহী। তাই বাসুদেব রামোশিদের সঙ্গ ত্যাগ করে রোহিলা এবং অরব জনগোষ্ঠীর সদস্যদের সাহায্যে নতুন করে বিপ্লব দল গঠনের আশায় নিজাম রাজ্যে যান। সেখানে ইস্মাইল খানের সাহায্যে ৫০০ জন রোহিলা যোদ্ধা নিয়ে বাসুদেব তাঁর নতুন বিপ্লবী দল তৈরি করেন।
গ্রেফতারি এবং বিচার
ওদিকে মহারাষ্ট্রে মেজর ড্যানিয়েলের বাসুদেবকে কয়েদ করার সমস্ত প্রচেষ্টাই ব্যর্থ হয়। অবশেষে গোপন সূত্রে খবর পেয়ে ১৮৭৯ খ্রিস্টাব্দের ১৭ ই জুলাই ড্যানিয়েল নিজাম রাজ্যে পৌঁছান। ব্রিটিশদের সবচেয়ে বিশ্বস্ত বন্ধু নিজাম ড্যানিয়েলকে সমস্ত রকম সাহায্য করার প্রতিশ্রুতি দেন। তিনদিন পর ২০ শে জুলাই রাত্রে বিজাপুর জেলার দেবর নাভাড়গির এক প্রাচীন মন্দিরে দুর্ধর্ষ লড়াইয়ের পর গ্রেফতার হন অকুতোভয় বাসুদেব বলবন্ত ফাড়কে। অর্থলোভে বাসুদেবের এক সহযোদ্ধা তাঁর গোপন আস্তানার খবর পৌঁছিয়ে দেয় পুলিশের কাছে। বাসুদেবের গ্রেফতারি অভিযানে মেজর ড্যানিয়েলকে সাহায্য করেছিলেন নিজাম প্রতিনিধি আব্দুল হক।